text: आरोप पत्र में लश्कर-ए-तैयबा प्रमुख हाफ़िज़ सईद और हिज़बुल मुजाहिदीन प्रमुख सैयद सलाहुद्दीन का नाम शीर्ष पर है. इस सूची में कामरान यूसुफ़ का नाम पत्थर फेंकने वाले के तौर पर दर्ज है. एनआईए के पीआरओ आलोक मित्तल ने इंडियन एक्सप्रेस से बातचीत में बताया था कि टेरर फंडिंग के एक मामले में कामरान का नाम आया था जिसके बाद उन्हें गिरफ़्तार किया गया. बाद में हमें पता चला कि वह फोटो पत्रकार के तौर पर भी काम करते हैं.